ซีโมเน มาร์ตีนี

ไฟล์:Simone Martini - Frontispice du Virgile.jpg|right|thumb|260px|หน้าแรกของ  “Virgil” โดย เพทราค (Petrach) หนังสือวิจิตร วาดโดยซิโมเน มาร์ตินิราว ค.ศ. 1336 ปัจจุบันอยู่ที่มิลาน
รายละเอียดจิตรกรรมฝาผนังที่ “ทีว่าการเมืองเซึยนนา”
ซิโมเน มาร์ตินิ (Simone Martini, ราว ค.ศ. 1284 - ราว ค.ศ. 1344) เป็นจิตรกรสมัยยุคกลางคนสำคัญของประเทศอิตาลีในคริสต์ศตวรรษที่ 14 มีความเชี่ยวชาญทางการเขียนจิตรกรรมฝาผนัง และบานพับภาพ 
ซิโมเน มาร์ตินิเป็นจิตรกรคนสำคัญในการวิวัฒนาการการเขียนภาพในอิตาลีสมัยต้น มาร์ตินิได้รับอิทธิพลเป็นอันมากจากการวิวัฒนาการของศิลปะกอธิคนานาชาติ (International Gothic) เชื่อกันว่ามาร์ตินิเป็นลูกศิษย์ของดุชโช ผู้เป็นจิตรกรชาวเซียนนาที่มีความสำคัญในขณะนั้น พี่เขยของมาร์ตินิคือลิบโป เม็มมิ (Lippo Memmi) ผู้เป็นจิตรกรที่มีชื่อเสียงเช่นกัน  หลักฐานเกี่ยวกับชีวิตส่วนตัวของ มาร์ตินิมีไม่มากนักและที่มีอยู่ก็ยังเป็นการถกเถียงกัน มาร์ตินิเสียชีวิตที่อาวินยองเมื่อไปเป็นจิตรกรประจำราชสำนักพระสันตะปาปาที่นั่นเมื่อราวปี ค.ศ. 1344

**ชีวิต**
ซิโมเน มาร์ตินิฝึกงานการเขียนภาพตั้งแต่อายุยังน้อยซึ่งเป็นธรรมเนียมของการฝึกศิลปินหรือช่างในสมัยนั้น งานที่มีหลักฐานว่าเขียนโดยมาร์ตินิงานแรกคือ  “จิตรกรรมมาเอสตา” เมื่อปี ค.ศ. 1315 ที่  “ศาลาว่าการเมืองเซียนา”  และหลังจากนั้นลิปโป เม็มมีเขียนภาพเดียวกันจากงานชิ้นนี้ที่ ซานจิมานยาโนทำให้ทราบถึงอิทธิพลของมาร์ตินิที่มีผลงานดีพอที่จะทำให้ศิลปินในสมัยคริสต์ศตวรรษที่ 14 ใช้เป็นแบบอย่างทั่วไป  ทำให้การเขียนภาพของตระกูลการเขียนแบบเซียนนาเป็นที่แพร่หลายตามไปด้วย ลักษณะการเขียนภาพของมาร์ตินิจะตรงกันข้ามกับงานเขียนของตระกูลการเขียนแบบฟลอเรนซ์ ที่จะออกไปทางความสงบเรียบ (sobriety) ของงานแบบมหึมา งานของมาร์ตินิจะนุ่มนวลกว่า, stylized, มีเครื่องตกแต่ง, มีเส้นที่อ่อนหวาน, และสง่าหรูหราแบบหลวง (courtly elegance) ซึ่งมีอิทธิพลมาจากการเขียนรูปในหนังสือวิจิตรแบบฝรั่งเศส หรืองานแกะงาช้าง  งานประเภทนี้นำเข้ามาที่เซียนนาในคริสต์ศตวรรษที่ 14 ตามเส้นฟรังชิเจนา (Via Francigena) ที่เป็นถนนที่นักแสวงบุญและพ่อค้าใช้เดินทางจากทางเหนือของยุโรปไปยังโรม

**งานเขียน**
งานชิ้นเอกของซิโมเน มาร์ตินิก็ได้แก่
:* “Maestà” ที่เขียนเมื่อปี ค.ศ. 1315
:* “นักบุญหลุยส์แห่งทูลูสสวมมงกุฏเป็นพระเจ้าแผ่นดิน” (St Louis of Toulouse Crowning the King) ปัจจุบันอยู่ที่พิพิธภัณฑ์คาโปดิมอนเตที่เนเปิลส์ เขียนปี ค.ศ. 1317
:* บานพับภาพ“นักบุญแคทเธอรินแห่งอเล็กซานเดรียMaestà” ปัจจุบันอยู่ที่ปิซาเขียนปี ค.ศ. 1319
:* “การประกาศของเทพและนักบุญสององค์” ปัจจุบันอยู่ที่พิพิธภัณฑ์ยูฟิซิที่ฟลอเรนซ์ เขียนปี ค.ศ. 1333
:* จิตรกรรมฝาผนัง ภายในชาเปลนักบุญมาร์ตินแห่งทัวร์ที่ชั้นล่างของมหาวิหารเซนต์ฟรานซิสแห่งอาซิซิ
เมื่ออยู่ที่อาวินยองมาร์ตินิก็เป็นเพื่อนของฟรานซิส เพททราค (Francis Petrarch) ผู้เป็นปราชญ์และกวี ซึ่งเพททราคกล่าวไว้ในโคลงถึงภาพเหมือนของลอรา เดอ โนฟส์ซึ่งสันนิษฐานกันว่ามาร์ตินิเขียนให้เพททราค

**อ้างอิง**

**ดูเพิ่ม**
 ศิลปะไบแซนไทน์- ศิลปะยุคกอธิค- บานพับภาพ- มหาวิหารเซนต์ฟรานซิสแห่งอาซิซิ- ตระกูลการเขียนภาพแบบเซียนนา 

**แหล่งข้อมูลอื่น**
 ชีวประวัติของซิโมเน มาร์ตินิ ที่พิพิธภัณฑ์ศิลปะเว็บ- ภาพเขียนของซิโมเน มาร์ตินิ ที่พิพิธภัณฑ์ศิลปะเว็บ

**สมุดภาพ**
ภาพ:Lippo Memmi - The Annunciation and Two Saints - WGA15010.jpg|“บานพับภาพการประกาศของเทพ” 
ภาพ:Simone Martini 002.jpg|บานพับภาพพระแม่มารีและพระบุตรและนักบุญ”  – ราว ค.ศ. 1321-1325, พิพิธภัณฑ์อิสซาเบลลา สจ๊วต การ์ดเนอร์, บอสตัน
ภาพ:Simone Martini 047.jpg|“นักบุญแคลร์แห่งอาซิซิ”  – ราว ค.ศ. 1322-1326, อาซิซิ
ภาพ:Simone Martini 054.jpg|“นักบุญมาร์ตินแห่งทัวร์” – ราว ค.ศ. 1322-1326, มหาวิหารเซนต์ฟรานซิสแห่งอาซิซิ
ภาพ:Simone Martini 053.jpg|“นักบุญแมรี แม็กดาเลน” – ราว ค.ศ. 1322-1326, มหาวิหารเซนต์ฟรานซิสแห่งอาซิซิ
1344
หมวดหมู่:บุคคลที่เกิดในคริสต์ทศวรรษ 1280
มาร์ตินิ
มาร์ตินิ
มาร์ตินิ
หมวดหมู่:บุคคลจากแคว้นตอสคานา